ข้อบัญญัติองค์การบริหารส่วนตำบลจะกงเรื่องการควบคุมการเลี้ยงหรือปล่อยสุนัขหรือแมวพ.ศ.๒๕๖๐[๑] โดยที่เป็นการสมควรออกข้อบัญญัติองค์การบริหารส่วนตำบลจะกงว่าด้วยการควบคุมการเลี้ยงหรือปล่อยสุนัขหรือแมวอาศัยอำนาจตามความในมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๕๒ ประกอบกับมาตรา ๒๙ มาตรา ๓๐ แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลจะกง โดยได้รับความเห็นชอบจากสภาองค์การบริหารส่วนตำบลจะกงและนายอำเภอขุขันธ์จึงตราข้อบัญญัติขึ้นไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลจะกง เรื่องการควบคุมการเลี้ยงหรือปล่อยสุนัขหรือแมว พ.ศ. ๒๕๖๐ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลจะกงนับแต่วันที่ประกาศไว้โดยเปิดเผยณ ที่ทำการองค์การบริหารส่วนตำบลจะกงแล้วเจ็ดวันข้อ ๓ บรรดาข้อบัญญัติ ข้อบังคับ กฎ ประกาศระเบียบ หรือคำสั่งอื่นใดในส่วนที่ได้ตราไว้แล้วในข้อบัญญัตินี้ หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้เจ้าพนักงานท้องถิ่นหมายความว่า นายกองค์การบริหารส่วนตำบลจะกงเจ้าพนักงานสาธารณสุขหมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕พนักงานเจ้าหน้าที่หมายความว่า ข้าราชการ หรือพนักงานองค์การบริหารส่วนตำบลจะกงซึ่งได้รับแต่งตั้งจากเจ้าพนักงานท้องถิ่นตามมาตรา ๔๔ วรรคสองแห่งพระราชบัญญัติการสาธารณสุข พ.ศ. ๒๕๓๕สัตวแพทย์ หมายความว่าสัตวแพทย์ของกรมปศุสัตว์หรือราชการส่วนท้องถิ่นการเลี้ยงสุนัขหรือแมวหมายความว่า การมีสุนัขหรือแมวไว้ครอบครองและดูแลเอาใจใส่ บำรุงรักษาตลอดจนการให้อาหารเป็นอาจิณการปล่อยสุนัขหรือแมวหมายความว่า การสละการครอบครองสุนัขหรือแมวหรือปล่อยให้อยู่นอกสถานที่เลี้ยงโดยปราศจากการควบคุมจากเจ้าของสุนัขหรือแมวเจ้าของสุนัขหรือแมวหมายความว่า เจ้าของหรือผู้ครอบครองสุนัขหรือแมวและให้หมายความรวมถึงผู้ให้อาหารสุนัขหรือแมวเป็นอาจิณด้วยสถานที่เลี้ยงหมายความว่า สถานที่เลี้ยงสุนัขหรือแมวที่แจ้งขึ้นทะเบียนไว้ที่หรือทางสาธารณะหมายความว่า สถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือสัญจรได้สิ่งปฏิกูลหมายความว่า อุจจาระหรือปัสสาวะและให้หมายความรวมถึงสิ่งอื่นใดซึ่งเป็นสิ่งโสโครกหรือมีกลิ่นเหม็นใบรับรองหมายความว่า ใบรับรองรูปพรรณสัณฐานสุนัขหรือแมวหรือแบบคำขอขึ้นทะเบียนสุนัขหรือแมวของกรมปศุสัตว์ หรือใบรับรองที่ออกให้โดยสถานพยาบาลสัตว์ที่ได้รับอนุญาตตามกฎหมายว่าด้วยสถานพยาบาลสัตว์ของกรมปศุสัตว์การขึ้นทะเบียนสุนัขหรือแมวหมายความว่า การนำสุนัขหรือแมวหรือใบรับรองไปแจ้งต่อพนักงานเจ้าหน้าที่เพื่อบันทึกรายละเอียดรูปพรรณสัณฐานของสุนัขหรือแมวการฉีดวัคซีนป้องกันโรคพิษสุนัขบ้า พร้อมจัดทำบัตรประจำตัวสุนัขหรือแมวสุนัขควบคุมพิเศษหมายความว่า(๑)สุนัขสายพันธุ์พิทบูลเทอเรีย (Pitbullterrier)บูลเทอเรีย (Bullterrier)สเตฟฟอร์ดเซอร์ บูลเทอเรีย (Staffordshirebullterrier)รอทไวเลอร์ (Rottweiler)ฟิราบราซิลเลียโร (FilaBrasileiro)และสายพันธุ์อื่นที่องค์การบริหารส่วนตำบลจะกงกำหนด(๒)สุนัขที่มีประวัติทำร้ายคนหรือพยายามทำร้ายคนสุนัขที่มีพฤติกรรมไล่ทำร้ายคนหรือสัตว์โดยปราศจากการยั่วยุข้อ ๕ ให้นายกองค์การบริหารส่วนตำบลจะกงเป็นผู้รักษาการให้เป็นไปตามข้อบัญญัตินี้และให้มีอำนาจออกข้อบัญญัติ ระเบียบ ประกาศหรือคำสั่งเพื่อปฏิบัติการให้เป็นไปตามข้อบัญญัตินี้หมวด๑บททั่วไป ข้อ ๖ ให้องค์การบริหารส่วนตำบลจะกงเป็นเขตควบคุมการเลี้ยงหรือปล่อยสุนัขหรือแมวข้อ ๗ ห้ามผู้ใดปล่อยสุนัขหรือแมวในที่หรือทางสาธารณะในที่อื่นใดในเขตองค์การบริหารส่วนตำบลจะกงโดยเด็ดขาดหมวด๒การขึ้นทะเบียนสุนัขหรือแมว ข้อ ๘ ให้สุนัขหรือแมวเป็นสัตว์ที่ต้องขึ้นทะเบียนและให้เจ้าของสุนัขหรือแมวมีหน้าที่นำสุนัขหรือแมวไปขึ้นทะเบียนในกรณีที่เจ้าของสุนัขหรือแมวมิได้เป็นเจ้าบ้านตามทะเบียนบ้านต้องได้รับความยินยอมจากเจ้าบ้านข้อ ๙ เจ้าของสุนัขหรือแมวต้องนำสุนัขหรือแมวและใบรับรองการฉีดวัคซีนป้องกันโรคพิษสุนัขบ้าไปขึ้นทะเบียนณ สถานที่ที่กำหนดไว้ตามข้อ ๑๐ภายในหนึ่งร้อยยี่สิบวันนับแต่วันที่สุนัขหรือแมวเกิดหรือภายในสามสิบวันนับแต่วันที่นำสุนัขหรือแมวมาเลี้ยงในเขตองค์การบริหารส่วนตำบลจะกงด้วยตนเองหรือมอบอำนาจให้ผู้อื่นไปทำการแทนก็ได้โดยสุนัขหรือแมวต้องได้รับการฉีดวัคซีนป้องกันโรคพิษสุนัขบ้าแล้วโดยต้องถ่ายรูปสัตว์เลี้ยงที่ขึ้นทะเบียนด้านหน้าและด้านข้างทั้ง ๒ ด้านข้อ ๑๐ การขึ้นทะเบียนสุนัขหรือแมวที่องค์การบริหารส่วนตำบลจะกงหรือสถานที่อื่นใดตามที่นายกองค์การบริหารส่วนตำบลจะกงกำหนดให้นำใบรับรองมาแสดงโดยไม่ต้องนำสุนัขหรือแมวมาด้วยแบบใบรับรองหรือคำขอขึ้นทะเบียนสุนัขหรือแมวให้เป็นไปตามแบบที่กรมปศุสัตว์กำหนดข้อ ๑๑ เมื่อพนักงานเจ้าหน้าที่ได้ตรวจสอบความสมบูรณ์ของคำขอขึ้นทะเบียนสุนัขหรือแมวแล้วปรากฏว่าหลักฐานถูกต้องให้ออกบัตรประจำตัวสุนัขหรือแมวตามแบบที่นายกองค์การบริหารส่วนตำบลจะกงกำหนดข้อ ๑๒ ในกรณีดังต่อไปนี้ ให้ดำเนินการภายใน ๓๐วัน(๑)เมื่อมีการเปลี่ยนเจ้าของให้เจ้าของใหม่แจ้งต่อหน่วยงานที่รับขึ้นทะเบียนที่องค์การบริหารส่วนตำบลจะกงหรือสถานที่อื่นใดตามที่นายกองค์การบริหารส่วนตำบลจะกงกำหนด เพื่อแจ้งเปลี่ยนเจ้าของโดยแนบบัตรประจำตัวประชาชนสุนัขหรือแมวหลักฐานการซื้อขายสุนัขหรือแมวและหรือหลักฐานอื่นใดตามที่นายกองค์การบริหารส่วนตำบลจะกงกำหนด(๒)เมื่อมีการย้ายที่อยู่ของสุนัขหรือแมวให้เจ้าของสุนัขหรือแมวแจ้งต่อหน่วยงานที่รับขึ้นทะเบียนที่องค์การบริหารส่วนตำบลจะกงหรือสถานที่อื่นใดตามที่นายกองค์การบริหารส่วนตำบลจะกงกำหนด(๓)เมื่อบัตรประจำตัวสุนัขหรือแมวสูญหาย ถูกทำลายหรือชำรุดในสาระสำคัญให้เจ้าของสุนัขหรือแมวแจ้งต่อหน่วยงานที่รับขึ้นทะเบียนที่องค์การบริหารส่วนตำบลจะกงหรือสถานที่อื่นใดตามที่นายกองค์การบริหารส่วนตำบลจะกงกำหนดเพื่อทำบัตรประจำตัวสุนัขหรือแมวใหม่(๔)ในกรณีที่สุนัขที่ไม่ใช่สุนัขควบคุมพิเศษทำร้ายคนหรือพยายามทำร้ายคนให้เจ้าของสุนัขแจ้งต่อหน่วยงานที่รับขึ้นทะเบียนที่องค์การบริหารส่วนตำบลจะกงหรือสถานที่อื่นใดตามที่นายกองค์การบริหารส่วนตำบลจะกงกำหนดเพื่อเปลี่ยนสาระสำคัญของบัตรประจำตัวสุนัขโดยไม่ชักช้าข้อ ๑๓ ในกรณีที่สุนัขหรือแมวตายเจ้าของสุนัขหรือแมวต้องแจ้งต่อหน่วยงานที่ขึ้นทะเบียนไว้ที่องค์การบริหารส่วนตำบลจะกงหรือสถานที่อื่นใดตามที่นายกองค์การบริหารส่วนตำบลจะกงกำหนดภายในสามวันนับตั้งแต่วันที่สุนัขหรือแมวตายตามแบบที่นายกองค์การบริหารส่วนตำบลจะกงกำหนดข้อ ๑๔ ในกรณีที่สุนัขหรือแมวหายเจ้าของสุนัขหรือแมวต้องแจ้งต่อหน่วยงานที่ขึ้นทะเบียนไว้ที่องค์การบริหารส่วนตำบลจะกงหรือสถานที่อื่นใดตามที่นายกองค์การบริหารส่วนตำบลจะกงกำหนดภายในสามวันนับแต่วันที่ทราบหากเจ้าของพบสุนัขหรือแมวที่หายแล้วต้องแจ้งให้หน่วยงานที่ขึ้นทะเบียนไว้ที่องค์การบริหารส่วนตำบลจะกงหรือสถานที่ข้อ ๑๕ การแจ้งตามข้อ ๑๒ ข้อ ๑๒ และข้อ ๑๔เจ้าของสุนัขหรือแมวอาจแจ้งด้วยตนเองหรือวิธีการอื่นใดตามหลักเกณฑ์ที่นายกองค์การบริหารส่วนตำบลจะกงกำหนดหมวด๓การควบคุมการเลี้ยงสุนัขหรือแมว ข้อ ๑๖ เจ้าของสุนัขหรือแมวเลี้ยงสุนัขหรือแมวเฉพาะในสถานที่เลี้ยงที่ระบุไว้ในการขึ้นทะเบียนข้อ ๑๗ เจ้าของสุนัขหรือแมวมีหน้าที่กำจัดสิ่งปฏิกูลอันเกิดจากสุนัขหรือแมวในที่สาธารณะโดยทันทีที่รับขึ้นทะเบียนที่องค์การบริหารส่วนตำบลจะกงหรือสถานที่อื่นใดตามที่นายกองค์การบริหารส่วนตำบลจะกงกำหนดข้อ ๑๘ เจ้าของสุนัขหรือแมวมีหน้าที่เลี้ยงดูให้อาหารและน้ำเพื่อการดำรงชีวิตที่ปกติสุขของสุนัขหรือแมวข้อ ๑๙ เจ้าของสุนัขหรือแมวต้องรับผิดชอบต่อความเป็นอยู่ของสุนัขหรือแมวและถือเป็นหน้าที่ที่จะต้องพาสุนัขหรือแมวไปพบแพทย์เพื่อทำการตรวจรักษาเมื่อเจ็บป่วยข้อ ๒๐ เจ้าของสุนัขหรือแมวต้องเลี้ยงดูสุนัขหรือแมวในพื้นที่ที่เหมาะสมไม่คับแคบหรือสกปรกเกินไปจนเป็นผลเสียต่อสุขภาพสุนัขหรือแมวข้อ ๒๑ เจ้าของสุนัขหรือแมวมีหน้าที่ระวังและรับผิดชอบมลภาวะทางด้านเสียงและกลิ่นที่ไปรบกวนผู้อื่นรวมตลอดถึงอันตรายต่อสุขภาพของผู้อื่นข้อ ๒๒ ก่อนนำสุนัขหรือแมวมาเลี้ยง เจ้าของสุนัขหรือแมวต้องมั่นใจว่าสามารถเลี้ยงสุนัขหรือแมวไปจนกระทั่งมันตายไปจากเราได้กรณีที่เจ้าของไม่สามารถเลี้ยงดูสุนัขหรือแมวอีกต่อไป เจ้าของสุนัขหรือแมวต้องมอบสุนัขหรือแมวพร้อมบัตรประจำตัวสุนัขหรือแมวให้กับบุคคลอื่นที่ยินยอมด้วยความเต็มใจและเจ้าของใหม่จะต้องแจ้งต่อเจ้าหน้าที่ภายในสามสิบวันนับแต่วันที่นำสุนัขหรือแมวมาเลี้ยงโดยองค์การบริหารส่วนตำบลที่มีความพร้อมให้จัดสถานที่รับเลี้ยงสุนัขหรือแมวที่เจ้าของไม่สามารถเลี้ยงได้อีกทางหนึ่งเพื่อช่วยลดจำนวนสุนัขหรือแมวจรจัดของชุมชนข้อ ๒๓ ในกรณีที่มีเหตุอันควรสงสัยว่าสัตว์ที่เลี้ยงนั้นเป็นโรคอันอาจเป็นอันตรายแก่สุขภาพของบุคคลทั่วไปให้เจ้าของสัตว์แยกกักสัตว์นั้นไว้ต่างหากและแจ้งให้เจ้าหน้าที่พนักงานท้องถิ่นหรือเจ้าพนักงานสาธารสุขทราบรวมถึงต้องแจ้งให้สัตวแพทย์ของกรมปศุสัตว์หรือราชการส่วนท้องถิ่นทราบและต้องปฏิบัติตามคำแนะนำโดยเคร่งครัดหมวด๔การนำสุนัขหรือแมวออกนอกสถานที่เลี้ยง ข้อ ๒๔ การนำสุนัขหรือแมวออกนอกสถานที่เลี้ยงเจ้าของสุนัขหรือแมวต้องควบคุมสุนัขหรือแมวด้วยเครื่องควบคุมสุนัขหรือแมวที่พอจะแข็งแรงหยุดยั้งสุนัขหรือแมวมิให้ทำร้ายผู้อื่นที่ไม่ใช่เจ้าของหรือทำความเสียหายให้เกิดกับสิ่งของสาธารณะหรือของผู้อื่นได้ทันท่วงทีข้อ ๒๕ กรณีพนักงานเจ้าหน้าที่พบสุนัขหรือแมวในที่สาธารณะโดยปราศจากการควบคุมพนักงานเจ้าหน้าที่สามารถจับและควบคุมสุนัขหรือแมวไว้เพื่อดำเนินการตามพระราชบัญญัติการสาธารณสุขพ.ศ. ๒๕๓๕ข้อ ๒๖ สุนัขควบคุมพิเศษจะต้องมีการบันทึกประวัติในทะเบียนประวัติเป็นการเฉพาะและมีบันทึกในประจำตัวบัตรสุนัขข้อ ๒๗ การนำสุนัขควบคุมพิเศษออกนอกสถานที่เลี้ยงเจ้าของสุนัขจะต้องจัดให้สุนัขสวมใส่อุปกรณ์ครอบปากและผูกสายลากจูงที่แข็งแรง และต้องจับสายลากจูงห่างจากตัวสุนัขไม่เกินห้าสิบเซนติเมตรโดยตลอดเวลาห้ามบุคคลอายุต่ำกว่าสิบห้าปีนำสุนัขควบคุมพิเศษออกนอกสถานที่เลี้ยงหมวด๕อำนาจเจ้าหน้าที่ของพนักงานเจ้าหน้าที่ ข้อ ๒๘ เจ้าของสุนัขหรือแมวต้องอำนวยความสะดวกแก่พนักงานเจ้าหน้าที่ในการตรวจสอบตามอำนาจหน้าที่ที่กำหนดไว้ตามกฎหมายว่าด้วยการสาธารณสุขข้อ ๒๙ เจ้าของสุนัขหรือแมวต้องแสดงข้อมูลหลักฐานต่าง ๆเกี่ยวกับสุนัขหรือแมวเมื่อพนักงานเจ้าหน้าที่ร้องขอสำหรับการปฏิบัติหน้าที่ตามกฎหมายข้อ ๓๐ ในกรณีที่มีเรื่องร้องเรียนเกี่ยวกับการเลี้ยงสุนัขหรือแมวพนักงานเจ้าหน้าที่จะต้องไม่เปิดเผยข้อมูลเกี่ยวกับผู้ร้องเรียนและเจ้าของสุนัขหรือแมวจะต้องปฏิบัติตามคำแนะนำของพนักงานเจ้าหน้าที่คำสั่งของเจ้าพนักงานสาธารณสุขหรือเจ้าพนักงานท้องถิ่นหมวด๖บทกำหนดโทษ ข้อ ๓๑ ผู้ใดฝ่าฝืนข้อบัญญัตินี้หรือไม่ปฏิบัติตามคำสั่งของเจ้าพนักงานท้องถิ่น เจ้าพนักงานสาธารณสุขพนักงานเจ้าหน้าที่หรือสัตวแพทย์มีความผิดต้องระวางโทษปรับไม่เกิน ๑,๐๐๐บาทหรือตามที่บัญญัติไว้ในพระราชบัญญัติการสาธารณสุข พ.ศ. ๒๕๓๕บทเฉพาะกาล ข้อ ๓๒ เจ้าของสุนัขที่เลี้ยงไว้ก่อนวันที่ข้อบัญญัตินี้มีผลใช้บังคับต้องขึ้นทะเบียนให้เสร็จภายในหนึ่งปีนับแต่วันที่ข้อบัญญัตินี้มีผลใช้บังคับประกาศณ วันที่ ๑ มิถุนายน พ.ศ. ๒๕๖๐ประเล็ดสารทองนายกองค์การบริหารส่วนตำบลจะกงพิมพ์มาดา/จัดทำ๑๑กันยายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๔๕ ง/หน้า ๑๙๓/๒๒ มิถุนายน ๒๕๖๑